Javaslat A TANÁCS IRÁNYELVE a közbeszerzés területén elfogadott egyes irányelveknek Horvátország csatlakozására tekintettel történő kiigazításáról /* COM/2013/052 final - 2013/0031 (NLE) */





INDOKOLÁS 1. A JAVASLAT HÁTTERE A közbeszerzés területén elfogadott egyes irányelvek kiigazításáról szóló tanácsi irányelvre irányuló javaslatot a Horvát Köztársaság Európai Unióhoz történő, közelgő csatlakozása teszi szükségessé. Az Európai Unió valamennyi tagállama és a Horvát Köztársaság 2011. december 9-én, Brüsszelben írta alá a Horvát Köztársaságnak az Európai Unióhoz történő csatlakozásáról szóló szerződést[1]. A csatlakozási szerződés 3. cikkének (3) bekezdése úgy rendelkezik, hogy a szerződés 2013. július 1-jén lép hatályba, feltéve, hogy addig az időpontig valamennyi megerősítő okiratot letétbe helyezik. A csatlakozási szerződés 3. cikkének (4) bekezdése lehetővé teszi, hogy az Unió intézményei a csatlakozás előtt elfogadják – a többek között – a Horvát Köztársaság csatlakozásának feltételeiről szóló okmány[2] 50. cikkében említett intézkedéseket. Ezen intézkedések csak a csatlakozási szerződéstől függően és annak hatályba lépése napján lépnek hatályba. A csatlakozási okmány 50. cikke előírja, hogy amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és az okmány vagy annak mellékletei a szükséges kiigazításokról nem rendelkeznek, a Tanács vagy – ha az eredeti jogi aktusokat a Bizottság fogadta el – a Bizottság elfogadja a szükséges jogi aktusokat. A záróokmány[3] 2. pontja utal az intézmények által elfogadandó kiigazítások körét illetően a tagállamok és Horvátország között a csatlakozási szerződés jóváhagyása során létrejött politikai megegyezésre; a csatlakozási szerződés Magas Szerződő Felei felkérték a Tanácsot és a Bizottságot, hogy e kiigazításokat a csatlakozást megelőzően fogadják el a csatlakozási okmány 50. cikkével összhangban, és – amennyiben szükséges – az uniós jog fejlődésének figyelembevételével kiegészítve és naprakésszé téve azokat. A tanácsi irányelvre irányuló jelen javaslat kitér a közbeszerzés területén (5. tárgyalási fejezet) hozott valamennyi olyan európai parlamenti és tanácsi irányelvre, amely Horvátország csatlakozása okán technikai kiigazításra szorul. E javaslat egy sor, tanácsi irányelvre irányuló és a Tanácshoz intézett bizottsági javaslat részét képezi, amelyek a tanácsi irányelveket, illetve európai parlamenti és tanácsi irányelveket érintő technikai kiigazításokat a tárgyalási fejezeteknek megfelelően csoportosítják különálló, több tanácsi irányelvre irányuló javaslatokba. Ennek a szerkezetnek az a célja, hogy a tagállamok számára megkönnyítse az érintett irányelveknek a tagállami jogrendbe való átültetését. A Bizottság által a Tanács részére átadott, jogi aktusokra irányuló javaslatcsomag egyfelől az említett, tanácsi irányelvekre irányuló javaslatokból, másfelől egyetlen tanácsi rendeletre irányuló javaslatból áll, amely a vonatkozó európai parlamenti és tanácsi rendeleteket, illetve határozatokat, valamint a vonatkozó tanácsi rendeleteket és határozatokat fogja össze. Mindez összhangban van a Bulgária és Románia csatlakozása idején alkalmazott múltbeli megközelítéssel[4]. A csomagban szereplő összes jogi aktus előreláthatólag egy napon kerül kihirdetésre az Európai Unió Hivatalos Lapjában. A jelen javaslat és a csomagban szereplő többi javaslat az Európai Unió Hivatalos Lapjában 2012. szeptember 1-jéig kihirdetett vívmányokat érintő technikai kiigazításokat veszi figyelembe. Erre azért van szükség, hogy elegendő idő álljon rendelkezésre egyfelől a kapcsolódó jogalkotási eljárásokra, másfelől az irányelvek átültetéséhez és az ahhoz kapcsolódó értesítéshez fűződő tagállami kötelezettségek teljesítésére. Az Európai Unió Hivatalos Lapjában 2012. szeptember 1-jét követően kihirdetett vívmányok esetében esetleg szükséges kiigazításokról maguk a vonatkozó jogi aktusok fognak rendelkezni, vagy elvégzésükre egy későbbi időpontban, a megfelelő eljáráson keresztül kerül sor. Ezenkívül a Bizottság szándékai szerint 2013. július elején informálisan eljuttatja a tagállamoknak e jogszabályok jegyzékét. 2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI; HATÁSVIZSGÁLATOK Mivel e javaslat tisztán technikai jellegű és nem jár politikai döntéssel, nem lett volna értelme konzultációt folytatni az érdekeltekkel vagy hatásvizsgálatot készíteni. 3. A JAVASLAT JOGI ELEMEI A javaslat jogalapja a Horvát Köztársaság csatlakozásának feltételeiről szóló okmány 50. cikke. A szubszidiaritás és az arányosság elve teljes mértékben érvényesül. A szubszidiaritás elve (az EUSZ 5. cikkének (3) bekezdése) alapján uniós fellépésre van szükség, mivel az Unió által hozott jogi aktusok technikai kiigazításáról van szó. A javaslat tiszteletben tartja az arányosság elvét (az EUSZ 5. cikkének (4) bekezdése), mivel nem lép túl a kitűzött cél megvalósításához szükséges mértéken. 4. KÖLTSÉGVETÉSI VONZATOK A javaslatnak nincsenek az uniós költségvetést érintő vonzatai. 2013/0031 (NLE) Javaslat A TANÁCS IRÁNYELVE a közbeszerzés területén elfogadott egyes irányelveknek Horvátország csatlakozására tekintettel történő kiigazításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a Horvát Köztársaság csatlakozási szerződésére és különösen annak 3. cikke (4) bekezdésére, tekintettel a Horvát Köztársaság csatlakozási okmányára és különösen annak 50. cikkére, tekintettel a Bizottság javaslatára, mivel: (1) A csatlakozási okmány 50. cikke szerint, amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, e célból a Tanács a Bizottság javaslatára – ha az eredeti jogi aktusokat nem a Bizottság fogadta el – minősített többséggel elfogadja a szükséges jogi aktusokat. (2) A csatlakozási szerződést elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításairól, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges az uniós jog fejlődésének figyelembevételével kiegészítve és naprakésszé téve azokat. (3) Ezért a 2004/17/EK[5], a 2004/18/EK[6] és a 2009/81/EK irányelvet[7] ennek megfelelően módosítani kell, ELFOGADTA EZT AZ IRÁNYELVET: 1. cikk A 2004/17/EK, a 2004/18/EK és a 2009/81/EK irányelv a mellékletnek megfelelően módosul. 2. cikk (1) A tagállamok legkésőbb a Horvát Köztársaság Európai Unióhoz való csatlakozásának napjáig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára. Ezeket a rendelkezéseket a Horvát Köztársaság Európai Unióhoz való csatlakozásának napjától alkalmazzák. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. (2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el. 3. cikk Ez az irányelv a Horvát Köztársaság csatlakozási szerződésétől függően és annak hatályba lépése napján lép hatályba. 4. cikk Ennek az irányelvnek a tagállamok a címzettjei. Kelt Brüsszelben, -án/-én. a Tanács részéről az elnök MELLÉKLET KÖZBESZERZÉS 1. 32004 L 0017: az Európai Parlament és a Tanács 2004. március 31-i 2004/17/EK irányelve a vízügyi, energiaipari, közlekedési és postai ágazatokban működő ajánlatkérők beszerzési eljárásainak összehangolásáról (HL L 134., 2004.4.30., 1. o.): a) Az „Ajánlatkérők a gáz- és hőenergia-szállítási, illetve -elosztási ágazatban” című I. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny 90/11) 6. cikke szerinti ajánlatkérők, amelyek meghatározott szabályoknak megfelelően olyan rögzített hálózatokat építenek (bocsátanak rendelkezésre) vagy üzemeltetnek, melyek rendeltetése a fogyasztók számára szolgáltatás teljesítése gáz- vagy hőenergia előállítása, szállítása vagy elosztása terén, illetőleg gáz- vagy hőenergia szállítása ilyen hálózatok számára: úgymint azok a szervek, amelyek az említett tevékenységekben az energiatörvénnyel (Hivatalos Közlöny 120/12) összhangban kiadott, energiával kapcsolatos tevékenységek ellátására vonatkozó engedély birtokában vesznek részt.” b) Az „Ajánlatkérők a villamosenergia-előállítási, -szállítási, illetve -elosztási ágazatban” című II. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny 90/11) 6. cikke szerinti ajánlatkérők, amelyek meghatározott szabályoknak megfelelően olyan rögzített hálózatokat építenek (bocsátanak rendelkezésre) vagy üzemeltetnek, melyek rendeltetése a fogyasztók számára szolgáltatás teljesítése villamos energia előállítása, szállítása vagy elosztása terén, illetőleg villamos energia szállítása ilyen hálózatok számára: úgymint azok a szervek, amelyek az említett tevékenységekben az energiatörvénnyel (Hivatalos Közlöny 120/12) összhangban kiadott, energiával kapcsolatos tevékenységek ellátására vonatkozó engedély birtokában vesznek részt.” c) Az „Ajánlatkérők az ivóvíz-előállítási, -szállítási, illetve -elosztási ágazatban” című III. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny 90/11) 6. cikke szerinti ajánlatkérők, amelyek meghatározott szabályoknak megfelelően olyan rögzített hálózatokat építenek (bocsátanak rendelkezésre) vagy üzemeltetnek, melyek rendeltetése a fogyasztók számára szolgáltatás teljesítése ivóvíz előállítása, szállítása vagy elosztása terén, illetőleg ivóvíz szállítása ilyen hálózatok számára: úgymint azok a szervek, amelyeket a helyi önkormányzatok az ivóvízre vonatkozó törvény (Hivatalos Közlöny 153/09 és 130/11) alapján, ivóvíz-szolgáltatással és vízelvezetéssel foglalkozó közszolgáltatóként hoztak létre.” d) Az „Ajánlatkérők a vasúti szolgáltatások területén” című IV. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően a lakosság számára nyújtott vasúti közlekedési szolgáltatás céljára hálózatokat bocsátanak rendelkezésre vagy üzemeltetnek.” e) Az „Ajánlatkérők a városi vasúti szolgáltatások, villamossal, trolibusszal vagy autóbusszal végzett szolgáltatások területén” című V. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően a városi vasúttal, automatizált rendszerekkel, villamossal, autóbusszal, trolibusszal vagy drótkötélpályán történő közlekedés terén a lakosság számára szolgáltatást nyújtó hálózatokat bocsátanak rendelkezésre vagy üzemeltetnek: úgymint azok a szervek, amelyek az említett tevékenységeket közszolgáltatásként látják el a közszolgáltatási törvénnyel (Hivatalos Közlöny, 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11) összhangban.” f) Az „Ajánlatkérők a postai szolgáltatások ágazatában” című VI. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően postai szolgáltatásokat és az említett törvény 112. cikkének (4) bekezdése szerinti, postai szolgáltatásoktól eltérő szolgáltatásokat nyújtanak.” g) Az „Ajánlatkérők az olaj-, illetve gázfeltárás és -kitermelés ágazatában” című VII. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően valamely földrajzi területnek kőolaj és földgáz feltárása és kitermelése céljából történő hasznosításával foglalkoznak: úgymint azok a szervek, amelyek az említett tevékenységeket a bányászatról szóló törvénnyel (Hivatalos Közlöny, 75/09 és 49/11) összhangban látják el.” h) Az „Ajánlatkérők a szén és egyéb szilárd tüzelőanyagok feltárásának és kitermelésének ágazataiban” című VIII. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően valamely földrajzi területnek szén és egyéb szilárd tüzelőanyagok feltárása és kitermelése céljából történő hasznosításával foglalkoznak: úgymint azok a szervek, amelyek az említett tevékenységeket a bányászatról szóló törvénnyel (Hivatalos Közlöny, 75/09 és 49/11) összhangban látják el.” i) Az „Ajánlatkérők a tengeri vagy belvízi kikötői, illetve egyéb terminállétesítmények terén” című IX. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően valamely földrajzi területnek tengeri vagy folyami kikötő vagy más terminállétesítmény tengeri vagy folyami fuvarozók részére történő rendelkezésre bocsátása céljából történő hasznosításával foglalkoznak: úgymint azok a szervek, amelyek az említett tevékenységeket a tengerészeti ügyekről és tengeri kikötőkről szóló törvénnyel (Hivatalos Közlöny, 158/03, 100/04, 141/06 és 38/09) összhangban látják el.” j) Az „Ajánlatkérők a repülőtéri létesítmények területén” című X. melléklet a következőkkel egészül ki a Franciaországra vonatkozó szövegrészt követően: „Horvátország A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 6. cikkében említett ajánlatkérők, amelyek meghatározott szabályoknak megfelelően valamely földrajzi területnek repülőtér vagy más terminállétesítmények légi fuvarozók részére történő rendelkezésre bocsátása céljából történő hasznosításával foglalkoznak: úgymint azok a szervek, amelyek az említett tevékenységeket a repülőterekről szóló törvénnyel (Hivatalos Közlöny, 19/98 és 14/11) összhangban látják el.” 2. 32004 L 0018: az Európai Parlament és a Tanács 2004. március 31-i 2004/18/EK irányelve az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról (HL L 134., 2004.4.30., 114. o.): a) „Az 1. cikk (9) bekezdésének második albekezdése szerinti közjogi intézmények és intézménykategóriák jegyzéke” című III. melléklet a következőkkel egészül ki a Franciaországra vonatkozó szövegrészt követően: „XI – HORVÁTORSZÁG A Zakon o javnoj nabavi (Narodne novine broj 90/11) (közbeszerzési törvény, Hivatalos Közlöny, 90/11) 5. cikke (1) bekezdésének 3. pontjában említett ajánlatkérő szervek, azaz olyan jogi személyek, amelyek kifejezetten olyan közérdekű célra jöttek létre, amely nem ipari vagy kereskedelmi jellegű, és megfelelnek az alábbi feltételek valamelyikének: – finanszírozásuk több mint 50%-ban az állami költségvetésből, vagy települési, illetve területi önkormányzat költségvetéséből történik, vagy azt más ilyen jogi személy biztosítja; – irányításukat állami szervek, vagy települési, illetve területi önkormányzatok, illetőleg más ilyen jogi személyek látják el, vagy – olyan felügyelő, ügyvezető vagy döntéshozó testülettel rendelkeznek, amely tagjainak több mint felét állami szervek, települési vagy területi önkormányzatok, vagy más ilyen jogi személyek nevezik ki. Többek között a következők: – Alan d.o.o. ügynökség; – APIS IT d.o.o – Információs rendszerekkel és információs technológiákkal foglalkozó támogató ügynökség; – „Lado” horvát nemzeti néptáncegyüttes; – Autocesta Rijeka – Zagreb d.d. (Rijeka – Zágráb autópálya); – CARnet (Horvát tudományos és kutatási hálózat); – segítségnyújtó és gondozó központok; – szociális központok; – szociális otthonok; – egészségügyi központok; – állami levéltárak; – Állami környezetvédelmi intézet; – A krskói atomerőmű leszerelését és a NEK radioaktív hulladékainak és kiégett fűtőelemeinek ártalmatlanítását finanszírozó alap; – A lefoglalt vagyonok tulajdonosainak kártalanítására létrehozott alap; – Vukovár helyreállítási és fejlesztési alapja; – A fogyatékossággal élők szakmai rehabilitációs és foglalkoztatási alapja; – Környezetvédelmi és energiahatékonysági alap; – Horvát tudományos és művészeti akadémia; – Horvát újjáépítési és fejlesztési bank; – Hrvatska kontrola zračne plovidbe d.o.o.; (Horvát légiforgalom-irányítási Kft.); – Hrvatska lutrija d.o.o. (Horvát lottó); – Horvát örökségvédelmi alapítvány; – Horvát mezőgazdasági kamara; – Horvát Rádió és Televízió; – Horvát szövetség a műszaki kultúráért; – Hrvatske autoceste d.o.o. (Horvát autópálya Kft.); – Hrvatske ceste d.o.o. (Horvát közutak Kft.); – Hrvatske šume d.o.o. (Horvát erdészeti társaság); – Hrvatske vode (Horvát vízgazdálkodási vállalat); – Horvát audiovizuális központ; – Horvát lótenyésztési központ – dakovói és lipiki állami ménes; – Horvát mezőgazdasági, élelmezési és vidékügyi központ; – Aknaellenes fellépésekkel foglalkozó horvát központ; – A horvátországi háború emlék- és dokumentációs központja; – Horvát olimpiai bizottság; – Horvát energiapiaci irányító szervezet; – Horvát paraolimpiai bizottság; – Horvát hajónyilvántartás; – Horvát műemlékvédelmi intézet; – Siketek horvátországi sportszövetsége; – Horvát traumatológiai intézet; – Horvát országos közegészségügyi intézet; – Horvát mentális egészségügyi intézet; – Horvát nyugdíjbiztosító intézet; – Horvát szabványügyi intézet; – Horvát telemedicina-intézet; – Horvát toxikológiai és doppingellenes intézet; – Horvát transzfuziológiai intézet; – Horvát munkaügyi hivatal; – Horvát országos munkahelyi biztonsági és egészségvédelmi intézet; – Horvát egészségbiztosító intézet; – Horvát munkaegészségügyi biztosítóintézet; – Jadrolinija (hajózási társaság); – Horvát olimpiai központ, állami intézmény; – felsőoktatási közintézmények; – nemzeti parkokhoz kapcsolódó közintézmények; – természetvédelmi területekhez kapcsolódó közintézmények; – állami tudományos intézetek; – a Horvát Köztársaság vagy települési és területi önkormányzatok által alapított színházak, múzeumok, galériák, könyvtárak és egyéb kulturális intézmények; – büntetés-végrehajtási intézetek; – klinikák; – klinikai központok; – szakrendelők; – „Miroslav Krleža” lexikográfiai intézet; – kikötői hatóságok; – szanatóriumok; – területi önkormányzatok által alapított gyógyszertárak; – Matica hrvatska; – A víz alatti régészet nemzetközi központja; – Nemzeti és egyetemi könyvtár; – Nemzeti alapítvány a diákok életszínvonalának támogatásáért; – Nemzeti alapítvány a civil társadalom fejlődéséért; – A Horvát Köztársaság tudományos, felsőoktatási és technológiai fejlesztési nemzeti alapja; – Az oktatás külső értékelésével foglalkozó nemzeti központ; – Nemzeti felsőoktatási tanács; – Nemzeti tudományos tanács; – Hivatalos Közlöny (Narodne novine d.d.); – nevelő-/javítóintézetek; – a Horvát Köztársaság vagy területi, illetve települési önkormányzatok által alapított oktatási intézmények; – általános kórházak; – Plovput d.o.o. (a hajózás biztonságával foglalkozó, állami tulajdonban lévő társaság); – poliklinikák; – szakkórházak; – Biztosítottak központi nyilvántartója; – Egyetemi számítástechnikai központ; – sportegyesületek; – sportszövetségek; – sürgősségi egészségügyi ellátó intézmények; – palliatív ellátást nyújtó intézmények; – egészségügyi intézmények; – A rendőrségi szolidaritás alapítványa; – börtönök; – Dubrovnik helyreállításáért felelős intézet; – Vetőmag- és palántaközpont; – közegészségügyi intézetek; – Légügyi technikai központ (Zrakoplovno – tehnički centar d.d.); – megyei közútkezelők.” b) A „Központi kormányzati szervek” című IV. melléklet a következővel egészül ki a Franciaországra vonatkozó szövegrészt követően: „HORVÁTORSZÁG 1. A Horvát Köztársaság közszervei: – Horvát Parlament; – a Horvát Köztársaság elnöke; – a horvát köztársasági elnök hivatala; – a horvát köztársasági elnök hivatala a hivatali idő lejárta után; – a Horvát Köztársaság kormánya; – a Horvát Köztársaság kormányának hivatalai; – minisztériumok; – állami hivatalok; – közigazgatási szervek; – megyei szintű közigazgatási hivatalok; – a Horvát Köztársaság alkotmánybírósága; – a Horvát Köztársaság legfelsőbb bírósága; – bíróságok; – Állami igazságügyi tanács; – államügyészi hivatalok; – Államügyészi tanács; – ombudsmani hivatalok; – A közbeszerzési eljárások felügyeletével megbízott állami bizottság; – Horvát Nemzeti Bank; – Állami számvevőszék. 2. állami ügynökségek és hivatalok: – Horvát légi közlekedési ügynökség; – Az elektronikus média intézete; – Légi járművel bekövetkezett balesetek és repülőesemények kivizsgálásával foglalkozó ügynökség; – A köz- és magánszféra közötti partnerséggel foglalkozó ügynökség; – Egészségügyi minőségbiztosítási és akkreditációs ügynökség; – Gyógyszer- és gyógyászatieszköz-ügynökség; – Mobilitással és európai uniós programokkal foglalkozó ügynökség; – Tengerparti és tengeri forgalommal foglalkozó ügynökség; – Az eszéki Tvrđa erőd helyreállításáért felelős ügynökség; – Oktatási és tanárképzési intézet; – Nyomástartó berendezések ügynöksége; – A munkáltató csődje esetén fennálló munkavállalói követelések kielégítéséért felelős ügynökség; – Mezőgazdasági, halászati és vidékfejlesztési kifizető ügynökség; – Mezőgazdasági földterületekkel foglalkozó ügynökség; – Ingatlan javakkal kapcsolatos tranzakciókkal és mediációval foglalkozó ügynökség; – Robbanásveszélyes légkör által veszélyeztetett területekkel foglalkozó ügynökség; – A Horvát Köztársaság vidékfejlesztéséért felelős ügynökség; – Vasúti piaci szabályozó ügynökség; – Európai uniós programok végrehajtási rendszerét felügyelő ügynökség; – A vasúti közlekedés biztonságával foglalkozó ügynökség; – Szakképzési és felnőttoktatási intézet; – Állami vagyonügynökség; – Belvízi hajózási ügynökség; – Horvát környezetvédelmi ügynökség; – A személyes adatok védelmével foglalkozó ügynökség; – Horvát versenyhivatal; – Tudományos és felsőoktatási ügynökség; – Betétbiztosításért és a bankok megsegítéséért felelős állami ügynökség; – Pénzügyi ügynökség; – Horvát élelmiszerügynökség; – Horvát kisvállalkozási ügynökség; – Horvát pénzügyiszolgáltatás-felügyeleti ügynökség; – A kötelező olajkészletekért felelős horvát ügynökség; – Horvát postai és elektronikus hírközlési ügynökség; – Horvát akkreditációs hivatal; – Horvát energiaszabályozási ügynökség; – Horvát hírügynökség; – Horvát mezőgazdasági ügynökség; – Központi pénzügyi és szerződéskötő ügynökség.” c) Az „ÉPÍTÉSI BERUHÁZÁSRA IRÁNYULÓ KÖZBESZERZÉSI SZERZŐDÉSEK” című IXA. melléklet a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;” d) Az „ÁRUBESZERZÉSRE IRÁNYULÓ KÖZBESZERZÉSI SZERZŐDÉSEK” című IXB. melléklet a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;” e) A „SZOLGÁLTATÁSNYÚJTÁSRA IRÁNYULÓ KÖZBESZERZÉSI SZERZŐDÉSEK” című IXC. melléklet a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;” 3. 32009 L 0081: az Európai Parlament és a Tanács 2009. július 13-i 2009/81/EK irányelve a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló, ajánlatkérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról (HL L 216., 2009.8.20., 76. o.): a) A VII. melléklet „Építési beruházásra irányuló közbeszerzési szerződések” című A. része a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;” b) A VII. melléklet „Árubeszerzésre irányuló szerződések” című B. része a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;” c) A VII. melléklet „Szolgáltatásnyújtásra irányuló szerződések” című C. része a következővel egészül ki a Franciaországra vonatkozó szövegrészt követően: „– Horvátországban a »Sudski registar trgovačkih društava u Republici Hrvatskoj« és az »Obrtni registar Republike Hrvatske«;”. [1] HL L 112., 2012.4.24., 10. o. [2] HL L 112., 2012.4.24., 21. o. [3] HL L 112., 2012.4.24, 95. o. [4] HL L 363., 2006.12.20, 1. o. [5] HL L 134., 2004.4.30., 1. o. [6] HL L 134., 2004.4.30., 114. o. [7] HL L 216.,2009.8.20., 76. o.